SISB แรลลี่ยาว! บวกต่อ 5% ทุบสถิตินิวไฮต่อเนื่อง-แนะซื้อลุ้นทดสอบเป้า 8.84 บาท
SISB แรลลี่ยาว! บวกต่อ 5% ทุบสถิตินิวไฮต่อเนื่อง-แนะซื้อลุ้นทดสอบเป้า 8.84 บาท โดย ณ เวลา 11.01 น. อยู่ที่ระดับ 7.10 บาท บวก 0.35 บาท หรือ 5.19% ด้วยมูลค่าซื้อขาย 48.85 บาท
5 มี.ค. 2562

ผู้สื่อข่าวรายงานว่า บริษัท เอสไอเอสบี จำกัด (มหาชน) หรือ SISB ณ เวลา 11.01 น. อยู่ที่ระดับ 7.10 บาท บวก 0.35 บาท หรือ 5.19% ด้วยมูลค่าซื้อขาย 48.85 บาท ราคาหุ้นแรงต่อเนื่องและทุบสถิตินิวไฮต่อเนื่องนับตั้งแต่เข้าตลาดเมื่อวันที่ 29 พ.ย.61

อนึ่งก่อนหน้านี้ นายยิว ฮอค โคว ประธานเจ้าหน้าที่บริหาร SISB เปิดเผยว่า ภาพรวมผลการดำเนินงานในช่วงไตรมาส 1/2562 จะมีรายได้เติบโตมากกว่า เมื่อเทียบกับในช่วงไตรมาส 1/2561 ที่มีผลขาดทุน 500,000 บาท จากผลกระทบจากการปรับมาตรฐานบัญชีใหม่ (IFRS 15) ก่อนเข้าจดทะเบียนในตลาดหลักทรัพย์ฯ ประกอบกับจำนวนนักเรียนที่เพิ่มขึ้นอย่างต่อเนื่อง
โดยเมื่อวันที่ 16 ก.พ.ที่ผ่านมา บริษัทได้ดำเนินการจัดงาน Open House ประจำปี 2562 ถือเป็นการทำการตลาดของบริษัท เพื่อเพิ่มจำนวนนักเรียนอีกหนึ่งช่องทาง ซึ่งมีผู้ปกครองสนใจที่จะให้ลูกเข้ามาศึกษาจำนวนมาก เบื้องต้นได้มีนักเรียนที่สนใจเข้ารับการศึกษา ลงทะเบียนจ่ายค่ามัดจำไว้แล้วทุกสาขาประมาณ 80 คน โดยเฉพาะสาขาประชาอุทิศ มีนักเรียนลงทะเบียนสูงถึง 60 คน
ขณะที่ปัจจุบันบริษัทมีทุนจดทะเบียน 470 ล้านบาท ประกอบธุรกิจให้คำปรึกษาและบริหารจัดการ รวมทั้งให้บริการด้านอื่น ๆ ที่เกี่ยวกับการศึกษา และเป็นผู้รับใบอนุญาตจัดตั้งโรงเรียนในระบบตามพระราชบัญญัติโรงเรียนเอกชน ประเภทโรงเรียนนานาชาติ ซึ่งเป็นผู้นำหลักสูตรการศึกษาของประเทศสาธารณรัฐสิงคโปร์มาใช้เป็นหลักสูตรพื้นฐานในการเรียนการสอน รวมทั้งมีจุดเด่นในการจัดการเรียนการสอนแบบ 3 ภาษา ทั้งภาษาอังกฤษ จีน และไทย
บล.ฟินันเซีย ไซรัส แนะนำ “BUY” ราคาเป้าหมาย 8.84 บาท/หุ้น SISB เพิ่งได้จัดงาน Open house ในวันที่ 16 ก.พ. ที่ผ่านมา โดยมีผู้เข้าร่วมงานราว 250 คนและมีผู้สมัครเข้าเรียน 81 คน ทำให้จำนวนนักเรียน
ล่าสุดคาดว่าน่าจะปรับขึ้นมาอยู่ที่ราว 2400 คน ซึ่งเร็วกว่าที่เราประมาณการไว้ (คาดจำนวนนักเรียนจะอยู่ที่ 2,441 คนในปี 2019) ปัจจัยการเติบโตของกำไรในปีนี้นอกจากจะเกิดจากจำนวนนักเรียนที่เพิ่มขึ้นแล้ว ยังเกิดจากอัตราค่าธรรมเนียมที่เราคาดว่าจะเติบโตราว 5% เป็น 4.4 แสนลบ.ต่อปี และประโยชน์ของ Operating leverage ที่คาดว่าน่าจะทำให้ Gross margin เพิ่มเป็น 39-40% และการประหยัดดอกเบี้ยจ่าย
คงคำแนะนำ ซื้อ คงราคาเหมาะสมปี 2019 ที่ 8.84 บาท สำหรับประเด็นการฟ้องร้องทางกฎหมาย ยังไม่เห็นคำตัดสินจากศาลปกครองสูงสุด ดังนั้นอาจเป็นประเด็นที่ต้องตามต่อ   